རྒྱ་རིགས་སྐུ་མགྲོན་རྣམ་པས་གསུང་དོན།དེ་རིང་རྡ་སར་ཕེབས་ནས་གཙོ་བོ་༧གོང་ས་མཆོག་དང་།བཙན་བྱོལ་བོད་མིའི་སྒྲིག་འཛུགས་ཀྱིས་གཙོས་རིག་གཞུང་དང་ཤེས་ཡོན་བསྟི་གནས་ཁང་ཁག་གཟིགས་སྐབས།སྙིང་སྟོབས་ཆེན་པོ་སྐྱེ་ཐུབ་པ་བྱུང་ཞེས་དང་།ནམ་རྒྱུན་ཐག་རིང་ནས་བཙན་བྱོལ་བོད་མིའི་གནས་ཚུལ་ཐོས་པ་དང་།གསར་འགྱུར་བརྒྱུད་ལམ་ཁག་ནས་གོ་ཐོས་བྱུང་བ་ལས་དངོས་སུ་འདི་ལྟ་བུའི་བོད་དོན་གོ་རྟོགས་ཀྱི་གོ་སྐབས་བྱུང་མེད་སྟབས།དེ་རིང་ང་ཚོར་དམིགས་བསལ་གྱི་སེམས་ཤུགས་འཕར་མ་ཞིག་སྐྱེ་ཐུབ་པ་བྱུང་སོང་།མ་འོངས་པར་ང་ཚོ་ཕན་ཚུན་མཉམ་རུབ་ཐོག་མུ་མཐུད་བོད་དོན་བདེན་མཐའ་གསལ་ཐབས་དང་།རྒྱ་ནག་ནང་མང་གཙོ་ཐོབ་ཆེད་ལས་དོན་གང་མང་སྤེལ་གནང་དགོས་པ་བཅས་ཀྱི་ཐོག་གསུངས་གནང་ཡོད་པ་མ་ཟད།རྒྱ་ནག་ནང་འགྱུར་བ་རང་བཞིན་གྱི་འགྲོ་རྒྱུ་ཡིན་པ་དང་།ལྷག་པར་ད་ལྟའི་རྒྱ་ནག་གི་དབང་ཆ་གཅིག་སྡུད་ཀྱི་སྲིད་བྱུས་ཀྱི་རྐྱེན་པས།ཁེ་ཕན་ཡོད་མཁན་ཚོས་རྒྱ་ནག་གཞུང་ལ་སྐྱོན་བརྗོད་བྱེད་ཐུབ་ཀྱི་མེད་ཀྱང་།མང་གཙོ་དོན་གཉེར་ཅན་དང་།བདེན་པའི་གནས་ཚུལ་ཤེས་མཁན་ཚོས་རྒྱ་ནག་དམར་པོའི་སྲིད་བྱུས་ལ་མོས་མཐུན་མེད་པ་དངོས་ཡོད་གནས་ཚུལ་ཆགས་ཡོད་གནས་སྐོར་གསུངས་གནང་སོང་།